Kriminalreporter Jones

Kriminalreporter Jones (originaltittel: Foreign Correspondent) er en amerikansk thriller fra 1940, regissert av Alfred Hitchcock.

Handlingsreferat 
I midten av august 1939, kort tid før utbruddet av andre verdenskrig, sender redaktøren for avisen New York Morning Globe, Mr. Powers kriminalreporteren John Jones - under det fiktive navnet Huntley Haverstock - til Europa for å skrive om forholdene der. Jones sitt aller første oppdrag blir å intervjue en nederlandsk diplomat ved navn Van Meer (spilt av Albert Basserman) ved et arrangement planlagt av Stephen Fisher (spilt av Herbert Marshall) lederen for Universal Peace Party. Men uten at Powers og Jones er klar over det, er Fisher i hemmelighet en tysk agent. Jones deler drosje med Van Meer på vei til lunsjen, men diplomaten unngår spørsmål om den nært forestående verdenskrigen. 

Powers sender deretter Jones til Amsterdam for å dekke Van Meers neste opptreden, på en konferanse for Universal Peace Party. Men når Jones stopper for å hilse på Van Meer utenfor konferansen, ser det ikke ut til at Van Meer kjenner ham igjen. Plutselig skyter og dreper en leiemorder, forkledd som en ivrig fotograf, mot Van Meer med et skytevåpen gjemt i kamerat sitt. Jones, Carol og en annen reporter ved navn Scott (spilt av George Sanders) tar opp jakten på gjerningspersonen. Jones leter gjennom en vindmølle hvor hun tror leiemorderen gjemmer seg, hvor han oppdager en levende Van Meer. Mannen som tidligere ble skutt ved konferansen, foran en rekke vitner, var egentlig en bedrager. Men når Jones og Carol senere kommer tilbake med myndighetene, har både Van Meer og kidnapperne hans forsvunnet.

Senere, ved Jones sitt hotellrom i Amsterdam, ankommer to spioner utkledd som politi for å kidnappe ham. Når han mistenker hvem de egentlig er, stikker han av sammen med Carols hjelp. Jones og Carol går snart om bord på et britisk skip på vei mot England. Han ønsker å gifte seg med henne, noe Carol godtar. I England reiser de hjem til Carols far, hvor Jones oppdager Krug (spilt av Eduardo Ciannelli) som han kjenner igjen fra vindmøllen. Krug stod bak attentatet og kidnappingen av Van Meer, og Jones informerer Stephen Fisher om dette - som lover å skaffe en livvakt til å beskytte Jones. Men livvakten som blir ansatt, Rowley, planlegger å drepe Jones. han samarbeider med Fisher og Krug i et komplott mot Van Meer. Rowley forsøker å dytte Jones ned fra tårnet på Westminsterkatedralen, men han faller selv i til sin død. Jones og Scott er overbevist om at Fisher er en forræder, så de kommer opp med en plan for å avsløre hele komplottet en gang for alle. Men Storbritannia og Frankrike erklærer krig mot Tyskland kort tid senere, og verdenskrigen er dermed et faktum.

Rolleliste 
 Joel McCrea - John Jones
 Laraine Day - Carol Fisher
 Herbert Marshall - Stephen Fisher
 George Sanders - Scott ffolliott
 Albert Basserman - Van Meer
 Robert Benchley - Stebbins
 Edmund Gwenn - Rowley
 Eduardo Ciannelli - Mr. Krug
 Harry Davenport - Mr. Powers
 Martin Kosleck - Tramp

Referanser

Eksterne lenker 
 

Kriminalfilmer fra USA
Thrillerfilmer fra USA
Sort-hvitt-filmer
Engelskspråklige filmer
Filmer fra 1940
Spionfilmer fra USA
Filmer basert på bøker
Filmer lagt til Nederland
Filmer lagt til England